KLASA: 034-05/25-01/25

URBROJ: 711-02-01/03-2024-2

Zagreb, 27. veljače 2025. g.

**IVANA BAČLIJA**

**Direktorica trgovačkog društva Vodovod**

**Korenica d.o.o. do 10. prosinca 2024.g.**

**Predmet: mišljenje na zahtjev obveznice Ivane Bačlije,**

* **daje se**

Povjerenstvo za odlučivanje o sukobu interesa (u daljnjem tekstu: Povjerenstvo) je dana 19. veljače 2025.g. pod KLASA: 034-05/25-01/25 zaprimilo zahtjev za mišljenje koje je podnijela Ivana Bačlija, direktorica trgovačkog društva Vodovod Korenica d.o.o. do 10. prosinca 2024.g.

U podnesenom zahtjevu obveznica postavlja upit je li kao direktorica podružnice obveznica Zakona o sprječavanju sukoba interesa („Narodne novine“, broj 143/21 i 36/24, dalje ZSSI) te može li primiti božićnicu za 2024.g. ukoliko joj je mandat direktorice trgovačkog društva Vodovod Korenica d.o.o. prestao 10. prosinca 2024.g.

Povodom navedenog zahtjeva, Povjerenstvo u sastavu Aleksandre Jozić-Ileković, predsjednice Povjerenstva te Nike Nodilo Lakoš, Ines Pavlačić i Ane Poljak, članica Povjerenstva na temelju članka 32. stavka 1. podstavka 3. Zakona o sprječavanju sukoba interesa („Narodne novine“, broj 143/21. i 36/24., dalje ZSSI) na 73. sjednici održanoj 27. veljače 2025., obveznici daje mišljenje, kako slijedi.

Člankom 8. stavcima 3. i 4. ZSSI-a propisano je da su u slučaju dvojbe predstavlja li neko ponašanje povredu odredaba navedenog Zakona, obveznici dužni zatražiti mišljenje Povjerenstva, koje je potom dužno najkasnije u roku od petnaest dana od dana primitka zahtjeva obveznika dati obrazloženo mišljenje.

Uvidom u sudski registar utvrđeno je da je došlo do pripajanja trgovačkog društva Vodovod Korenica d.o.o. trgovačkom društvu Ličke vode d.o.o. te da je stoga trgovačko društvo Vodovod Korenica d.o.o. prestalo postojati. Obveznici je stoga mandat direktorice trgovačkog društva Vodovod Korenica d.o.o. presta dana 10. prosinca 2024.g.

Nadalje, utvrđeno je da je obveznica imenovana direktoricom podružnice trgovačkog društva Ličke vode d.o.o. s danom 14. siječnja 2025.g.

Povjerenstvo ističe kako čl. 3. ZSSI-a nije propisano da su direktori podružnica obveznici ZSSI-a.

Slijedom navedenog Povjerenstvo ističe kako od 10. prosinca 2024.g. Ivana Bačlija više nije obveznica ZSSI-a.

Povjerenstvo pritom napominje obveznici da je čl. 22. ZSSI-a propisan niz obveza koje obveznicu obvezuju i nakon prestanka dužnosti kao i trajanje istih.

Nadalje, Povjerenstvo ističe kako je obveznica, između ostalog, u obvezi podnijeti imovinsku karticu nakon 12 mjeseci od prestanka obnašanja dužnosti.

U odnosu na isplatu božićnice Povjerenstvo ističe kako bivša obveznica ZSSI-a ne može primiti božićnicu retroaktivno, međutim, s obzirom da navedena više nije obveznica ZSSI-a ubuduće će imati pravo na isplatu božićnica te na ostvarenje drugih prava koja proizlaze iz radnog odnosa.

PREDSJEDNICA POVJERENSTVA

Aleksandra Jozić-Ileković, dipl. iur.

Dostaviti:

1. Obveznica Ivana Bačlija, elektroničkom dostavom
2. Objava na internetskoj stranici Povjerenstva
3. Pismohrana